Par atività extraveicułare se intende el lavoro fazesto da un astronàuta inte el spàsio e a l'esterno de ła so navezeła spasiałe . El tèrmano che se dòpara comunamente par descrìvar na atività extraveicułare da un veìcuło orbitałe terestre el ze , mentre par łe atività extraveicułari inte ła Luna, el pì doparà el ze . De sevente de ła defarente strutura de łe navezełe statunitensi e sovièteghe, ła zera stada formułada na definision defarente par łe atività extraveicułari. I veìcułi spasiałi rusi i ga senpre adotà dei portełi speciałi verso l'esterno che no i dimandava ła depresurizasion del mòduło, de consevensa ła definision de EVA par i rusi ła ze cueła là de un cosmonàuta inte el vodo. Le prime navezełe spasiałi americane, invese, no łe includeva sti sportełi, ma i depresurizava l'intiera navezeła. De consevensa i astronàuti americani i porta vanti de łe atività extraveicułari solché co che i va fora materialmente da ła càpsuła. El tèrmano SEVA , el ze doparà par descrìvar de łe EVA parsiałi. La leteratura in mèrito ła rezalta cofà determenante, par ła definision de atività extraveicułare, du fatori primari: el sbandono de l'oparatore da l'anbiente protetivo e ła necesità de sistemi de suporto autònomi. In sto senso, ła atività extraveicułare ła vien definia cofà "calsìase oparasion spasiałe o atività performada par de fora de l'anbiente protetivo de na navezeła spasiałe che ła dimanda suporti vitałi suplementari o indipendenti par l'isteso astronàuta". L'astronàuta inte el ndar de łe atività extraveicułari el połe vegner ligà a ła navezeła o sanò el połe èsare lìbaro. Co che l'astronàuta el ze ligà co un tubo par l'osìzeno, l'EVA in cuestion ła vien denomenada . Par łe EVA lìbare, el ze indispensàbiłe el sistema par tornar drento inte ła navezeła, sistema ciamà "Unità de manovra".